«Սամ-Հար» ՍՊԸ-ն ստեղծվել է 2002թ.: Ընկերությունն իր ապրանքատեսակների համար ընտրել է «Սիփան» ապրանքանիշը: «Սիփանն» իր գործունեությունն սկսել է երկու արտադրատեսակների արտադրությամբ` գազավորված զովացուցիչ ըմպելիքներ և հանքային ջուր: Հաջողությամբ շուկա մուտք գործելուց հետո` 2006թ.-ին, ընկերությունը գործարկեց հանքային ջրի շշալցման նոր հոսքագիծը, իսկ չորս տարի անց շուկայում հայտնվեց «Սիփանի» գլուխգործոցը` մրգային կոմպոտները, որոնք շուտով դարձան ընկերության ամենալավ և արագ վաճառվող ապրանքատեսակը: 11 տարվա հաջողությունից հետո «Սիփանը» ձեռք բերեց վստահելի ապրանքարտադրողի և գործընկերոջ համբավը: